
Здравейте! На 17.08.2019 г. направих поръчка за хладилник. На 22.08.2019 г. Хладилника пристигна с един ден закъснение, от оговореното време. Това добре, хладилника пристига, плаща се на куриера, и се качва на етаж 1ви от жилищна кооперация с уговорката да изчака за преглед на стоката. Куриера следователно през това време си тръгна. След полуразопаковане на стоката се видя транспортен дефект и може би фабричен. След проведен телефонен разговор, куриера отказа да се върне и да сме се обадили на фирмата, от която е закупен.  

Към момента 31.08.2019г. Отказват да ми върнат парите и да си вземат стоката. 


Хладилника е за вграждане и дефекта, който има не му позволява тази опция според мебелиста. 


Какво мога да направя? Проблема е, че сме платили преди да разопаковаме стоката според сайта? 


 

Покупка на бяла техника чрез сайт.
==================================

 

Здравейте, Златина,


Ако сте купили стока или услуга онлайн или извън магазин (по телефона, с поръчка по пощата, от амбулантен търговец), също така имате право да се откажете от покупката в рамките на 14 дни по каквато и да е причина и без да обяснявате защо.


Ако стоката се повреди през първите 6 месеца, се приема, че проблемът е съществувал, когато сте я получили, освен ако търговецът може да докаже обратното. Поради това имате право на безплатна поправка или замяна на стоките, или, ако това се окаже прекалено трудно или скъпо, може да ви предложат намаление на цената (на първоначалната ви покупка) или да ви върнат парите.


Можете да подадете своето оплакване чрез интернет страницата на Комисията за защита на потребителите, като изберете и попълните Електронната форма за подаване на жалба/сигнал.Не пропускайте да приложите всички документи, свързани с възникналия проблем и изложените от Вас обстоятелства:  

– касова бележка или фактура;  

– протоколи, актове или други документи, установяващи несъответствието на стоката или услугата с договореното.


Бихте могли да подадете жалбата или сигнала си и лично в удобното за Вас представителство на Комисията за защита на потребителите в страната.


Установеният от закона срок за разглеждане на жалбите е един месец. Когато приключи проверката по Вашия случай, ще бъдете уведомени за резултатите от нея по същия път, по който сте изпратили жалбата си.


